UWC ปรับแผนเพิ่มรายได้-หั่นต้นทุน หวังปลดล็อกเครื่องหมาย “C”
UWC ชี้แจงแนวทางแก้ไขเหตุที่ถูกขึ้นเครื่องหมาย C ลุยปรับแผนเพิ่มรายได้ทั้งในตปท.-หั่นต้นทุน-เพิ่มทุน
UWC ชี้แจงแนวทางแก้ไขเหตุที่ถูกขึ้นเครื่องหมาย C ลุยปรับแผนเพิ่มรายได้ทั้งในตปท.-หั่นต้นทุน-เพิ่มทุน
27 พ.ค. 2564

บริษัท เอื้อวิทยา จำกัด (มหาชน) หรือ UWC ชี้แจงแนวทางแก้ไขเหตุที่ถูกขึ้นเครื่องหมาย C จากการที่บริษัทมีส่วนของผู้ถือหุ้นน้อยกว่าร้อยละ 50 ของทุนชำระแล้ว สำหรับงบการเงินประจำปี สิ้นสุด ณ วันที่ 31 มี.ค.2564 ซึ่งประชุมเมื่อวันที่ 27 พ.ค.2564 บริษัทขอสรุปแนวทางและการดำเนินการเพื่อแก้ไขดังนี้
1.การสร้างผลกำไรจากการดำเนินงานในปี 2564 และการปรับปรุงแนวทางการบริหารจัดการต้นทุน
– ธุรกิจเสาส่งไฟฟ้าแรงสูงและเสาโทรคมนาคม
– บริหารจัดการต้นทุนในการผลิต และค่าใช้จ่ายในการขายและบริหาร
– ปรับปรุงประสิทธิภาพของเครื่องจักรและคนงาน
– มุ่งหารายไยด้จากโครงการระบบส่งไฟฟ้าของ การไฟฟ้าฝ่ายผลิต (EGAT) ทั้งเสาส่งไฟฟ้าแรงสูงและสถานีไฟฟ้าย่อย
– เพิ่มช่องทางหารายได้ในโครงการก่อสร้างโครงสร้างพื้นฐานด้านไฟฟ้าและโทรคมนาคม ในประเทศ เช่นโครงการ EEC กับผู้รับเหมาขนาดใหญ่ที่จะใช้โครงสร้างเหล็ก Steel Stucture เป็นต้น
2.เพิ่มช่องทางหารายได้ในต่างประเทศ
– ขยายช่องทางการทำตลาดเสาส่งไฟฟ้าแรงสูง และเสาโทรคมนาคมในต่างประเทศ
– ขยายธุรกิจด้านเสาโทรคมนาคม และบริการด้านโทรคมนาคมในต่างประเทศ
– การลงทุนธุรกิจด้านเทเลคอมในประเทศฟิลิปปินส์ด้วยการให้เช่าเสาดทรคมาคม กับบริษัทผู้ให้บริการมือถือ เป็นสัญญาเช่าในระยะยาว 25 ปี โดยจะสามารถสร้างรายได้ที่มั่นคงและสม่ำเสมอในระยะยาวให้กับบริษัทฯ
3.หลังจากการเพิ่มทุนสำเร็จจะทำให้บริษัทได้รับเงินเพิ่มทุนประมาณ 520 ล้านบาท และจะทำให้ส่วนของผุ้ถือหุ้นเพิ่มสูงขึ้นตามสัดส่วน